**Stredisko Evanjelickej DIAKONIE, Diakonické centrum Sučany**

Partizánska 25, 038 52 Sučany

IČO: 37907409, DIČ: 2021970984

Tel.: 043/424 19 01, Tel./Fax: 043/424 19 00 mobil: 0918/616 092

e-mail: taskarova@mail.t-com.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Q. správa za IV. štvrťrok 2016 SED Sučany**

1. **Konferencie, školenia, kurzy, odborné semináre**

***04. 10. 2016*** – absolvovali zamestnanci zariadenia Kurz prvej pomoci. Prednášajúcou bola Mgr. Ovádeková zo Slovenského Červeného kríža, územného spolku v Martine. V praktických ukážkach nás zoznámila s poskytovaním prvej pomoci. V záverečnom teste sme si overili nielen svoje vedomosti, ale aj zručnosť pri situáciách, ktoré ohrozujú ľudský život.

***19. 10. 2016*** *a****26. 10. 2016*** – sa uskutočnilo školenie Civilnej ochrany. Školenie bolo zamerané na určenie základných opatrení a úloh pre zodpovedné osoby objektu ako organizácie, smerujúce k efektívnej ochrane zamestnancov a osôb prevzatých do starostlivosti ako aj osôb nachádzajúcich sa v priestoroch so súhlasom organizácie. Zamestnanci boli taktiež oboznámení s opatreniami pri hrozbách vznikom mimoriadnych udalostí.

***19. 10. 2016*** *a****26. 10. 2016*** *–* sa konalo Periodické školenie zamestnancov ako aj  zástupcu zamestnancov pre BOZP. Školiteľkou bola Ing. Hulejová, ktorá oboznámila prítomných s predpismi BOZP.

***12. 11. 2016*** *a****13. 11. 2016*** *–* sa zúčastniliopatrovateľky Miroslava Sajdáková a Božena Tlacháčová akreditovaného kurzu „Validácia podľa Naomi Feil“ v Bratislave. Prednášajúcou bola Mgr. Mária Wirth, PhD. – certifikovaná VTI trénerka.

1. **Pracovné porady pre zamestnancov a klientov**

*Porada so zamestnancami:*

***04. 10. 2016*** – po skončení Kurzu prvej pomoci sme využili spoločné stretnutie a na krátkej

porade boli prekonzultované tieto body:

* k termínu 15. 11. 2016 všetci kľúčoví pracovníci vypracujú dôležité informácie k určenému klientovi,
* informácia o plánovanom vzdelávaní opatrovateľov akreditovaného kurzu MPSVaR SR „Validácia podľa Naomi Feil“,
* informácia o 25. výročí Evanjelickej Diakonie vo Zvolene, ktoré sa uskutoční 17. 10. 2016 v divadle Jozefa Gregora Tajovského spojené s odovzdaním strieborného odznaku zamestnancom jednotlivých stredísk. Za SED v Sučanoch bola odmenená pani Marta Kubeníková.

**3. Duchovná práca pre zamestnancov a klientov**

*Duchovné služby*

O duchovné zaopatrenie v SED, ako aj prislúženie Večere Pánovej v rámci Služieb Božích sa pravidelne stará Mgr. Daniel Beňuch. Biblické hodiny sa konajú dva krát do mesiaca.

Pre bratov a sestry z rímskokatolíckej cirkvi je ponúkaná možnosť vysluhovania sviatosti zmierenia a svätej omše v prvý štvrtok v mesiaci.

V rámci biblioterapie poslúžia čítaním náboženských textov Mgr. Martina Špániková a Mgr. Monika Kalafutová. Klienti nášho zariadenia počúvajú biblické príbehy aj z CD a po ich vypočutí sú vedení k tomu, aby spoločne uvažovali nad ich výkladom. Na požiadanie je možné dohodnúť pastorálne stretnutie s duchovnými aj na izbách klientov.

**4. Prezentácia**

Prezentácia 10. ročnej činnosti SED v Sučanoch bola uverejnená v časopise Sučianske

zvesti a v Martinskom Evanjeliku.

**5. Vzdelávanie**

***08. 11. 2016*** *–* supervízia pod vedením supervízora PhDr. Soni Holúbkovej. Na supervízií sa stretáva zdravotnícky, opatrovateľský a sociálny personál. V rámci supervízie sa preberali nasledovné témy: Morálne ocenenie a vzájomná podpora medzi pracovníkmi.

**6. Realizované projekty na získavanie finančných prostriedkov**

**7. Peňažný dar**

Rodina Kovačková z vďačnosti za starostlivosť o svoju príbuznú pani Oľgu Brodencovú, darovala zariadeniu SED finančný dar vo výške 300 EUR.

**8.** **Počet personálu:**

(HPP) 31 osôb

(DVP) 6 osoby

Spolu: 37 osôb

Noví zamestnanci: Tatiana Lőrinczová, opatrovateľka – od 05. 10. 2016 (HPP)

Skončený pracovný pomer: Jana Kolčáková, opatrovateľka – 30. 11. 2016 (HPP)

Viera Štangová, opatrovateľka – 31. 12. 2016 (DVP)

Ján Remeník, údržbár – 31. 12. 2016 (DVP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Mgr. Eva Muráriková | 1953 | 06. 10. 2016 |
| Darina Vidová | 1944 | 19. 10. 2016 |
| Bolibruchová Margita | 1941 | 31. 10. 2016 |
| Božena Ševčíková | 1933 | 07. 11. 2016 |
| Žofia Mešková | 1931 | 14. 12. 2016 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Katarína Solárová | 1951 | 27. 11. 2016 |

*Občania odišli*:

|  |  |  |
| --- | --- | --- |
| **Meno a priezvisko** | **rok narodenia** | **dátum odchodu** |
| Ladislav Hlôška | 1945 | 19. 10. 2016 |
| Darina Vidová | 1944 | 14. 11. 2016 |
| Božena Ševčíková | 1933 | 30. 11. 2016 |
| Mgr. Eva Muráriková | 1951 | 01. 12. 2016 |

*Počet klientov*:

Ženy: ZpS 17

Muži: ZpS 8

Ženy: DSS 1

Muži: DSS 2

Ženy špecializované zariadenie: 17

Muži špecializované zariadenie: 5

Samoplatiteľ: 1

Spolu klientov: 51

**9. Starostlivosť o budovu, ostatné práce**

* bežná údržba budovy (oprava výťahov, maľovanie – spoločných priestorov zariadenia),
* príprava vchodu na zimné obdobie,
* bežný servis postelí (maľovanie bočníc), nočných stolíkov, skríň, výmena vodovodných batérii,
* zriadenie miestnosti pre Archív (úprava, maľovanie, montovanie regálov),
* revízia dezosterov.

**10. Akcie**

***21. 10. 2016*** – nás navštívili deti z Materskej školy obce Podhradie, ktoré prišli potešiť našich klientov pestrým programom básničiek a detských pesničiek s témou jesene - úcty k starším, či piesňami, ktoré si bežne zvyknú spievať v škôlke. Vystúpenie bolo pre niektorých našich klientov dojímavým až do takej miery, že sa im rozkotúľali slzy po líčkach a naplnili ich srdiečka hrejivou iskrou, ktorá ich zahreje i v bežných dňoch.

***27. 10. 2016*** – sme privítali našich verných spevokolistov z obce Sučany. Od začiatku otvorenia domova, nikdy nevynechajú príležitosť, aby potešili tých, ktorým už čas vpísal vrásky do čela. Aj tento krát „Sučianka“ rozradostnila spevom a úprimným slovom krásnej, ľúbozvučnej slovenčiny. V piesňach sme si zaspomínali na detstvo, mladosť, na starosti a radosti prežitého života. Pri spoločnom vystúpení nechýbal pozdrav starostu obce Ing. Vladimíra Pĺžika, ktorý nepotešil len slovom, ale aj vitamínmi, ktoré sú v každom období života dôležité.

***24. 11. 2016*** – sme v našom zariadení privítali hostí z Múzea slovenskej dediny v Martine. Pani Ďurdíková nám prostredníctvom fotografií predstavila Skanzen slovenskej dediny, ktorý je umiestnený v priestore Jahodníckych hájov. Počas celého roka pracovníci Múzea usporiadavajú rôzne podujatia, na ktorých sa zúčastňuje mnoho návštevníkov. Medzi najzaujímavejšie patria fašiangová nedeľa, dožinková nedeľa, nedeľa harmonikárov a najkrajšou sú Vianoce na dedine. Počas spomenutých akcií remeselníci z Turca majú možnosť návštevníkom priamo ukázať prútikárske a kováčske remeslo, zdobenie perníkov, maľovanie kraslíc či iné zaujímavé práce. Spomenutá akcia sa seniorom páčila, mali príležitosť si zaspomínať na časy svojho detstva, mladosti či rodičovský dom.

***16. 12. 2016*** *a****20. 12. 2016*** *–* nás prišli s vianočným pozdravom potešiť deti z ESŠ. Spolu s pani učiteľkami nacvičili vianočné pásmo s ktorým vystúpili v izbách klientov. Nechýbali pastieri a anjeli, ktorý všetkým priniesli radostnú zvesť o narodení Pána Ježiša Krista. Okrem slova a piesni priniesli vlastnoručne upečené medovníčky a pozdravy. V nejednom oku sa zaleskla slzička radosti. Sme veľmi vďační za spoluprácu s ESŠ v Martine. Určite ne je jednoduché pripraviť zaujímavý program. Stojí to veľa úsilia hlavne pedagógov, ktorí sú pracovne veľmi vyťažení. No i napriek tomu s veľkou láskou a zodpovednosťou pristúpili k tejto aktivite. Mladú generáciu vedú k úcte a vďačnosti voči tým, ktorí tejto spoločnosti odovzdali veľa dobrého. Za tento prejav spolupatričnosti ďakujeme všetkým žiakom a pedagógom. Nech radosť, ktorú preniesli, napĺňa srdcia nie len vo vianočnom období, ale aj v tie všedné obyčajné dni.

***21. 12. 2016*** – nás opäť vianočným pásmom, ktoré bolo zložené z kolied pozdravili deti pod vedením pani učiteľky Hanákovej a brata farára Beňucha z obce Sučany. Tešíme sa z toho, že každý rok pribúda čoraz viac vinšovníkov a predovšetkým ochoty prinášať radosť našim seniorom.

***23. 12. 2016*** – v našom zariadení zasvietilo betlehemské svetlo, ktoré nám priniesli mladí skauti. Pri spoločnom posedení nás mládežníci oboznámili s cestou, ktorú až z Betlehema na Slovensko museli prekonať všetci, ktorí prispeli svojou pomocou, aby svetlo zažiarilo a prinieslo radosť a pokoj všetkým ľuďom dobrej vôle.

Za všetky akcie, ktoré sme zažili v predchádzajúcom roku ďakujeme. Zažili sme pocit spolupatričnosti a lásky. Opäť sme sa presvedčili o tom, že rozdávajúca sa láska nezmenšuje svoju silu, ale práve naopak. Rastie a posilňuje všetkých, ktorí to potrebujú.

**11. Práca s klientom**

Práca s klientom mala rozvíjajúcu tendenciu i v posledných troch mesiacoch roka. Sociálne pracovníčky pozorovaním a zhromažďovaním informácií vzhľadom na potreby a želania klientov, pracovali s nimi individuálne a tiež formou skupinových aktivizačných stretnutí, ktoré sú po skončení zdokumentované. V uplynulom období sa tiež uskutočňovalo vypracovávanie, realizácia a následné zhodnocovanie individuálnych plánov klientov.

Z dôvodu nepriaznivého jesenného a zimného obdobia sa sociálne pracovníčky viac sústredili na pohybové cvičenia vo vnútri zariadenia. Dôraz kládli na precvičovanie horných a dolných končatín, krčnej a hrudnej chrbtice využívajúc pritom jednoduché pomôcky akými boli napr. loptičky, vrkoče a vrecúška. Súčasťou pohybových cvičení boli i koncentračné a relaxačné cvičenia.

Aktivizácie s prvkami terapií boli zamerané na aktuálne ročné obdobie a prichádzajúce sviatky. Zo začiatku sme s klientmi vyfarbovali obrázky s jesennou tematikou ako sú napr. listy, stromy, ovocie. No relaxovali sme i vyfarbovaním obrázkových mandál. Jemnú motoriku sme zas precvičovali pri práci s krepovým a tiež novinovým papierom, triedením farebných koráliek, farbením cestovín, či lámaním brezových prútikov. Všetko to boli pomocné aktivity, ktoré vytvorili materiál, z ktorého sme následne tvorili ďalej konečné výrobky. Pracovali sme tiež pomocou servítkovej techniky, vďaka ktorej sa nám podarilo dotvoriť malé kartónové dekoračné srdiečka. Svoju fantáziu klienti mohli prejaviť i pri tvorbe vianočných ozdôb z kartónu a tiež papierovej hmoty využitím rôznych flitrov, gombíkov, stužiek. Pracovnú činnosť a kognitívne funkcie mozgu sme využili pri výrobe domácich rezancov, levanduľových ozdôb, dekoračných malých vankúšikov, no tiež pri číselnom spájaní a následnom vytvorení zimných obrázkov. Súčasťou väčšiny skupinových stretnutí v tomto období bolo počúvanie vianočných kolied alebo voľné rozhovory o zvykoch a tradíciách spájajúcich sa s Vianocami. Vianočné zvyky s tradície sme si sprítomnili tiež pri sledovaní dokumentov, v ktorých boli zobrazené.

Výsledky kreatívnej skupinovej práce s klientmi boli v predvianočnom období vystavené vo vestibule nášho zariadenia, kde si ich príbuzní, priatelia a známi mohli zakúpiť za dobrovoľný príspevok.

Súčasťou práce s klientom sú i pravidelné nákupy, ktoré pre klientov realizuje raz do mesiaca. Nakupujeme im tovar podľa ich aktuálnych požiadaviek, väčšinou potraviny ako sladkosti, nápoje alebo drogériu.

**12. Výsledky hospodárenia**

|  |  |
| --- | --- |
| Stav na jednotlivých účtoch | -22.099,21 € |
| Stav pokladne k 30. 09. 2016 | 1.188,14 € |
| *Príjmy:* | |
| Príspevok za služby na základe zmluvy | 69.017,82 € |
| Nájomné za nebytové priestory | 6.430,20 € |
| Príspevky od VÚC | 25.377,23 € |
| Príspevky od MPSVaR | 24.000,00 € |
| 2 % dane | 0,00 € |
| *Výdavky:* | |
| mzdy | 55.875,06 € |
| príspevok zamestnávateľa DDS | 292,16 € |
| odvody | 19.436,95 € |
| SF | 295,21 € |

**13. Plány do budúcnosti**

– Svojou službou neustále pokračovať na vytváraní kvalitných vzťahov, medzi SED v Sučanoch a Žilinským samosprávnym krajom, mestom Martin, Obecným úradom v Sučanoch ako aj s okolitými obcami.

– V spolupráci s Ústredím Evanjelickej diakonie ponúknuť školenie zamerané na vyššiu odbornosť zamestnancov.

– Zúčastňovať sa školení a odborných prednášok za účelom získania vedomostí a ich aplikovania v službe s klientom.

– V rámci bohoslužobného života, pozývať do zariadenia bratov farárov z turčianskeho seniorátu.

– V rámci svojich možností prinášať našim klientom radosť prostredníctvom pekného kultúrneho programu. Rozšíriť spoluprácu s Evanjelickou spojenou školou v Martine a Biblickou školou v Martine.

– Pokračovať v spolupráci s Centrom MEMORY v Bratislave, Občianskym združením TERAPEUTIKA v Bratislave, Občianskym združením Spoľah v Banskej Bystrici a Tatra Akadémiou v Prievidzi.

– Svojou službou šíriť dobré meno Evanjelickej diakonie ako aj Evanjelickej cirkvi augsburského vyznania.

V Sučanoch dňa 20. 01. 2017

……………………………………………….

Mgr. Lenka Taškárová

štatutárny zástupca SED Sučany